Kultūros rėmimo programų

projektų konkurso nuostatų

9 priedas

**(Kultūros rėmimo programų projektų finansavimo sutarties forma)**

**KULTŪROS RĖMIMO PROGRAMŲ PROJEKTŲ FINANSAVIMO SUTARTIS**

20\_\_\_ m. d. Nr. A291- /

Vilnius

 Vilniaus miesto savivaldybės administracija, juridinio asmens kodas 188710061, atstovaujama *(pareigos, vardas, pavardė),* veikiančio (-ios) pagal (*dokumento data, rūšis, numeris, pavadinimas)* (toliau – Lėšų davėjas), ir (*juridinio asmens pavadinimas, kodas)* (toliau – Lėšų gavėjas), atstovaujamas (-a) *(pareigos, vardas, pavardė)*, veikiančio (-ios) pagal juridinio asmens įstatus, sudarė šią sutartį.

1. **SUTARTIES DALYKAS**

 1. Vilniaus miesto savivaldybės tarybos (*data*) sprendimu Nr. (XX) „Dėl Vilniaus miesto savivaldybės XX metų biudžeto tvirtinimo“ ir Vilniaus miesto savivaldybės administracijos direktoriaus (*data*) įsakymu Nr. (XX) „Dėl XX metais iš Vilniaus miesto savivaldybės biudžeto lėšų remiamų kultūros rėmimo programų projektų sąrašo patvirtinimo“ skiriamos lėšos projektui
Nr. (XX) – (*projekto* *pavadinimas*).

 2. Projekto įgyvendinimo data (metai, mėnuo, diena).

1. **SUTARTIES ŠALIŲ ĮSIPAREIGOJIMAI IR TEISĖS**

 **3. Lėšų davėjas įsipareigoja:**

 3.1. finansuoti Vykdytojo vykdomą projektą iš dalies ir skirti pagal detalią projekto sąmatą, kuri yra neatskiriama šios sutarties dalis, šiam tikslui XX (*žodžiais*) Eur;

 3.2. lėšas pervesti Lėšų gavėjui į Lėšų gavėjo atsiskaitomąją sąskaitą, kuri nurodyta šios sutarties IV skyriuje.

 **4. Lėšų davėjas turi teisę:**

4.1. reikalauti, kad Lėšų gavėjas pateiktų Lėšų davėjui duomenis, susijusius su sutarties vykdymu;

4.2. prireikus reikalauti iš Lėšų gavėjo papildomos informacijos ar dokumentų, jeigu, Lėšų davėjo nuomone, pateiktos informacijos nepakanka;

 4.3. kontroliuoti šia sutartimi skirtų lėšų tikslinį naudojimą;

4.4. reikalauti patikslinti sutartyje nurodytas Lėšų gavėjo pateiktas ataskaitas;

4.5. paaiškėjus, kad Lėšų gavėjui skirtos lėšos panaudotos ne pagal tikslinę paskirtį ar nesilaikant šios sutarties sąlygų – reikalauti, kad Lėšų gavėjas nedelsdamas lėšas grąžintų į Lėšų davėjo atsiskaitomąją sąskaitą banke, kuri nurodyta šios sutarties IV skyriuje;

4.6. tikslinti prie šios sutarties pridėtą sąmatą.

 **5. Lėšų gavėjas įsipareigoja:**

5.1. Lėšų davėjo skirtas lėšas naudoti pagal Lėšų gavėjo pateiktą ir prie sutarties pridėtą sąmatą (Kultūros rėmimo programų projektų konkurso nuostatų (toliau – nuostatai) 10 priedas);

5.2. lėšas naudoti tik pagal paskirtį, įstatymų nustatyta tvarka atsakyti už tikslingą gautų Savivaldybės biudžeto lėšų panaudojimą;

5.3. vykdomo projekto visoje komunikacijos medžiagoje nurodyti, kad projektą iš dalies finansuoja Vilniaus miesto savivaldybė ir kartu su sutartimi pateikti informaciją apie numatomą renginio viešinimą (nuostatų 10 priedas):

5.3.1. vaizdinėje, grafinėje medžiagoje vaizduoti oficialų Vilniaus miesto ženklą. Šis ženklas turi būti vaizduojamas vadovaujantis Grafinio identiteto vadove nustatytais reikalavimais, kurie skelbiami Savivaldybės interneto svetainėje [www.vilnius.lt](http://www.vilnius.lt);

 5.3.2. kai reklaminės ir (ar) informacinės medžiagos formatas, dydis ar koncepcija neleidžia užtikrinti Vilniaus miesto ženklo matomumo ir (ar) pažeidžiami Grafinio identiteto vadove nustatyti reikalavimai, naudoti tekstinę nuorodą: „Iš dalies finansuoja Vilniaus miesto savivaldybė“, kurią iš anksto privaloma suderinti su Savivaldybės Rinkodaros ir komunikacijos skyriumi;

 5.3.3. socialinių tinklų pranešimuose ir (ar) platinamuose pranešimuose spaudai nurodyti „Projektą iš dalies finansuoja Vilniaus miesto savivaldybė“;

5.3.4. reklaminiuose garso pranešimuose, skirtuose radijo stotims, televizijoms, internetinėms transliacijoms naudoti tekstą: „Projektą iš dalies finansuoja Vilniaus miesto savivaldybė“;

5.4. Lėšų davėjo skirtų lėšų nenaudoti:

5.4.1. turtui įsigyti;

5.4.2. reklamos išlaidoms apmokėti, išskyrus reklamos gamybos išlaidų apmokėjimą;

5.4.3. projekto administravimui (biuro išlaikymui, darbuotojų atlyginimams ir kt.), jei tai sudaro daugiau kaip 30 proc. Savivaldybės biudžeto lėšų skirtų šio projekto įgyvendinimui;

5.5. gavęs finansavimą ir įgyvendinęs projektą, nurodydamas sutarties, pagal kurią pateikiama ataskaita, numerį, ne vėliau kaip per 2 mėnesius nuo projekto įgyvendinimo laikotarpio pabaigos nurodytos 2 punkte, Lėšų davėjui el. paštu savivaldybe@vilnius.lt pateikti:

5.5.1. projekto įvykdymo ataskaitą (nuostatų 12 priedas);

5.5.2. užpildytą Lietuvos Respublikos finansų ministro 2008 m. gruodžio 31 d. įsakymu
Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“ patvirtintą formą Nr. 2;

5.5.3. projekto lėšų panaudojimo faktines išlaidas pagrindžiančių buhalterinės apskaitos dokumentų sąrašą (nuostatų 13 priedas). Projekto įvykdymo faktines išlaidas pagrindžiančių dokumentų sąrašas turi būti patvirtintas įstaigos vadovo parašu ir įstaigos anspaudu;

5.6. jei projektas vykdomas einamųjų metų lapkričio–gruodžio mėnesiais, biudžeto išlaidų sąmatos vykdymo ataskaitą pateikti per trumpesnį terminą – iki einamųjų metų gruodžio 31 d. Jei projektas vyksta gruodžio 21–31 d. – ne vėliau kaip iki kitų metų sausio 10 d.;

5.7. praleidęs Sutarties 5.5 ar 5.6 papunkčiuose nustatytus ataskaitų pateikimo terminus kartu su ataskaita pateikti argumentuotą paaiškinimą dėl termino praleidimo, nurodydamas praleidimo priežastis;

5.8. per nustatytą terminą nepateikęs Lėšų davėjui 5.5 papunktyje nurodytų dokumentų (ataskaitų), per 10 darbo dienų grąžinti gautas lėšas į Lėšų davėjo sąskaitą, kuri nurodyta šios sutarties IV skyriuje;

5.9. įgyvendinęs projektą, nepanaudotas lėšas grąžinti į Lėšų davėjo sąskaitą ne vėliau kaip per 5 darbo dienas nuo projekto įgyvendinimo laikotarpio pabaigos;

5.10. ne pagal paskirtį panaudotas lėšas grąžinti į Lėšų davėjo sąskaitą ne vėliau kaip per 10 darbo dienų nuo pareikalavimo išsiuntimo datos;

5.11. užtikrinti, kad perkant prekes, darbus ar paslaugas už Savivaldybės biudžeto lėšas bus laikomasi Lietuvos Respublikos viešųjų pirkimų įstatymo ir kitų teisės aktų nustatytos tvarkos;

5.12. pateikti projekto įgyvendinimo išlaidas pateisinančius ir apmokėjimą įrodančius dokumentus arba šių dokumentų patvirtintas kopijas Lėšų davėjui pareikalavus.

 **6. Lėšų gavėjas turi teisę:**

6.1. raštu teikti Lėšų davėjui paklausimus, susijusius su sutartimi;

6.2. keisti sąmatoje (nuostatų 10 priede) nurodytas sumas tarp eilučių, jeigu jų pokytis nėra didesnis nei 30 proc.;

6.3. siekdamas keisti sąmatą daugiau nei 30 procentų arba keisti išlaidų rūšį, projekto vykdytojas turi pateikti Kultūros skyriui prašymą dėl sąmatos tikslinimo kartu su prašymu pateikdamas ir patikslintos sąmatos egzempliorių (nuostatų 11 priedas) elektroniniu paštu savivaldybe@vilnius.lt. Jei šis prašymas netenkinamas, Lėšų gavėjas laikosi sutartyje ir jos prieduose nustatytų įsipareigojimų.

**III. PAPILDOMOS SUTARTIES SĄLYGOS**

 7. Už įsipareigojimų nevykdymą ar netinkamą vykdymą šios sutarties šalys atsako Lietuvos Respublikos teisės aktų nustatyta tvarka.

 8. Per nustatytą terminą nepateikęs Lėšų davėjui 5.5 ar 5.6 papunkčiuose nurodytų dokumentų (ataskaitos) arba panaudojęs finansavimą paramai skirti, Lėšų gavėjas praranda galimybę gauti finansavimą kitiems jo vykdomiems projektams.

 9. Jeigu viena iš šalių dėl nenumatytų priežasčių negali įvykdyti kurio nors šios sutarties punkto, nedelsdama raštu kreipiasi į kitą šalį dėl Sutarties papildymo, pakeitimo ar nutraukimo.

 10. Sutarties papildymai, pakeitimai arba Sutarties nutraukimas galioja tik raštu sutikus abiem šalims.

 11. Šalys įsipareigoja sutarties vykdymo metu asmens duomenis tvarkyti teisėtai – laikydamosi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą ir apsaugą.

 12. Ginčai dėl šios sutarties vykdymo sprendžiami šalių susitarimu, o nesutarus – Lietuvos Respublikos įstatymų nustatyta tvarka.

 13. Sutartį nutraukus dėl Lėšų gavėjo kaltės, Lėšų gavėjas privalo per 15 darbo dienų grąžinti į Lėšų davėjo sąskaitą visą gautą iš Savivaldybės biudžeto sumą.

 14. Sutartį nutraukus dėl Lėšų davėjo kaltės, Vilniaus miesto savivaldybės administracijos Apskaitos skyrius pagal Lėšų gavėjo pateiktus atsiskaitymo dokumentus apmoka sąmatoje numatytas išlaidas, padarytas iki Sutarties nutraukimo dienos, neviršydamas šios sutarties 3.1 papunktyje numatytos sumos.

 15. Sutartis įsigalioja jos pasirašymo dieną ir galioja iki einamųjų metų gruodžio 31 dienos. Sutartiniai Lėšų gavėjo įsipareigojimai, kurių įvykdymo terminas baigiasi po šios sutarties galiojimo termino pabaigos, vykdomi Sutartyje numatyta tvarka.

 PRIDEDAMA.

 1. Detali projekto išlaidų sąmata ir informacija apie projekto viešinimą (nuostatų 10 priedas).

 2. 20\_\_ m. programos sąmata (forma BFP-1).

1. **ŠALIŲ ADRESAI IR KITI REKVIZITAI**

|  |  |
| --- | --- |
| **Lėšų davėjas**Vilniaus miesto savivaldybės administracijaKonstitucijos pr. 3, LT-09601 VilniusKodas 188710061A. s. Nr. LT29 4010 0424 0384 9786AB Luminor bankasBanko kodas 40100Tel. (8 5) 211 2419 (parašas, vardas, pavardė)A.V. | **Lėšų gavėjas**(Organizacijos pavadinimas)(Adresas)Kodas A. s. Nr. LT(Bankas)(Banko kodas)Tel.El. p.Organizacijos vadovas (parašas, vardas, pavardė)A.V. |